Heather Marsh ni mwanafalsafa, mwandishi wa programu za kompyuta na mwanaharakati wa haki za binadamu. Yeye ndiye mwandishi wa Machafuko ya Kufunga (Binding Chaos), Uchunguzi wa njia za kushirikiana kwa wingi (a study of methods of mass collaboration) na mwanzilishi wa Getge, mradi wa kuunda data ya kimataifa na mtandao wa kuaminiana. Hutoa hotuba juu ya kushirikiana kwa wingi, demokrasia, uchumi na masuala mengine ya kijamii. Amezungumza juu ya Getgee na hitaji la mazungumzo ya data ya ulimwengu katika mikutano mbalimbali ihusianayo na programu za kompyuta na teknolojia kwa ujumla. Alitoa hotuba kuu juu ya idhini ya uchumi katika mkutano wa G8 mnamo mwaka 2013. Alialikwa kwenye mkusanyiko wa Berlin Biennale ya 2012 kama sehemu ya maonyesho yao ya sanaa ya kazi. Aliwakilisha Berlin Biennale katika Mkutano wa waandishi wa programu za kompyuta katika jukwaa la World Free Media huko Rio mnamo Juni 2012. Kama mwandishi wa habari, ameandika nakala nyingi akiwa kama mwandishi huru kutoka mwaka 2010 hadi 2012, pia alikuwa mhariri wa pekee na msimamizi wa wavuti ya habari iliyodhaminiwa ya WikiLeaks. Kama mwanaharakati, ameanzisha kampeni nyingi za haki za binadamu zilizofanikiwa sana.